《同圣俞寄金山昙频次韵》
宋代·刘敞

我虽游都城，心亦无所住。误得世俗偿，形骸寓冠屦。

少时侍吾亲，游览爱北顾。至今颇思之，想见江上鹜。

白头昙道人，夙昔竟未遇。闻其最安禅，无念无作故。

劳生有喧寂，得意无早暮。尘埃未易厌，皋壤固多趣。

若复乘桴行，从君款幽素。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。